Көкшетауда адам бопсалаумен айналысқан күдікті ұсталды
DATE: 05:36, 03 Қараша 2023 | GMT +5
TITLE: Көкшетауда адам бопсалаумен айналысқан күдікті ұсталды
URL: https://kaz.inform.kz/news/kokshetauda-adam-bopsalaumen-aynaliskan-kudkt-ustaldi-65a89d/
META: DATE: 05:36, 03 Қараша 2023 | GMT +5
TOTAL WORDS: 108
AUTHOR(S):
TEXT: Күдікті танысынан 400 мың теңге ақша талап ететіні және ол бас тартқан жағдайда физикалық зорлық-зомбылық жасаймын деп қауіп төндіретіндігі белгілі болды. Күдіктінің бұрын бірнеше рет сотталғаны, бірнеше жыл бұрын бас бостандығынан айыру орындарынан босатылғаны және ресми түрде еш жерде жұмыс істемейтіні анықталды. Жеке тінту кезінде құқық қорғау органдары ұсталған адамнан ақша, суық қару, сондай-ақ синтетикалық есірткіге ұқсас зат тәркіледі. Тыйым салынған заттың құрамы мен салмағын сараптама анықтайтын болады. - Қылмыстық кодекстің 194-бабы 2-бөлігі бойынша сотқа дейінгі тергеу амалдары басталды. Күдікті ұсталып, уақтыша ұстау оқшаулағышына қамалды, - делінген ведомствоның мәліметінде. Айта кетсек, бұдан бұрын Щучьедегі студент өліміне байланысты суицидке итермелеу және ақша бопсалау бойынша екі іс қозғалғанын жазған едік
